1. Anti-PD-1 antikūnas arba antigeną surišanti jo dalis, kuri rišasi prie žmogaus PD-1 epitopo, apimančio sekos SEQ ID Nr. 1 aminorūgščių liekanas V64, L128, P130, K131 ir A132.

2. Anti-PD-1 antikūnas arba antigeną surišanti dalis pagal 1 punktą, kur minėtas antikūnas apima H-CDR1-3 ir L-CDR1-3, apimančias aminorūgščių sekas SEQ ID Nr. 18-20 ir SEQ ID Nr. 21-23 atitinkamai.

3. Anti-PD-1 antikūnas arba antigeną surišanti dalis pagal 1 punktą, kur minėtas antikūnas apima VH, apimančią aminorūgščių seką SEQ ID Nr. 2, ir VL, apimačią aminorūgščių seką SEQ ID Nr. 3.

4. Anti-PD-1 antikūnas pagal bet kurį iš 1 - 3 punktų, kur antikūnas yra IgG1, pasirinktinai apimantis mutaciją vienoje arba abiejose sunkiosios grandinės aminorūgščių padėtyse 234 ir 235, kurios yra sunumeruotos pagal IMGT numeravimo schemą, pasirinktinai, kur viena arba abi aminorūgščių liekanos 234 ir 235 padėtyse yra mutavusios į Ala.

5. Anti-PD-1 antikūnas arba antigeną surišanti dalis pagal bet kurį iš 1 - 4 punktų, kur antikūnas arba dalis turi bent vieną iš šių savybių:

a) rišasi prie žmogaus PD-1 su KD, lygia 750 pM arba mažiau;

b) rišasi prie krabaėdės makakos PD-1 su KD, lygia 7 nM arba mažiau;

c) rišasi prie pelės PD-1 su KD, lygia 1 nM arba mažiau;

d) nesiriša prie žiurkės PD-1;

e) padidina IL-2 sekreciją SEB viso kraujo tyrime;

f) padidina IFN-γ sekreciją vienpusės mišrios limfocitų kultūros reakcijos tyrime;

g) slopina PD-1 sąveiką su PD-L1 bent 60 %, esant 10 µg/ml koncentracijai srautinės citometrijos konkurencijos tyrime;

h) blokuoja PD-L1 ir PD-L2 rišimąsi prie PD -1 bent 90 %, esant 10 µg/ml koncentracijai, kaip nustatyta *Bio-Layer Interferometry* analizės metodu; ir

i) slopina naviko augimą *in vivo* sąlygomis.

6. Anti-PD-1 antikūnas, kuris apima sunkiąją grandinę, apimančią aminorūgščių sekas SEQ ID Nr. 2 ir 67, ir lengvąją grandinę, apimančią aminorūgščių sekas SEQ ID Nr. 3 ir 68.

7. Farmacinė kompozicija, apimanti anti-PD-1 antikūną arba antigeną surišančią dalį pagal bet kurį iš 1 - 6 punktų ir farmaciniu požiūriu priimtiną pagalbinę medžiagą, pasirinktinai dar apimanti chemoterapinį agentą, antineoplastinį agentą, antiangiogeninį agentą, tirozino kinazės inhibitorių arba PD-1 signalinio kelio inhibitorių.

8. Izoliuota nukleorūgšties molekulė, apimanti anti-PD-1 antikūno pagal bet kurį iš 1 - 6 punktų nukleotidų seką, kuri koduoja sunkiąją grandinę arba antigeną surišančią jos dalį, arba nukleotidų seką, kuri koduoja lengvąją grandinę arba antigeną surišančią jos dalį, arba abi sekas.

9. Vektorius, apimantis izoliuotą nukleorūgšties molekulę pagal 8 punktą, kur minėtas vektorius papildomai apima raiškos kontrolės seką.

10. Ląstelė šeimininkė, apimanti anti-PD-1 antikūno pagal bet kurį vieną iš 1 - 6 punktų nukleotidų seką, kuri koduoja sunkiąją grandinę arba antigeną surišančią jos dalį, ir nukleotidų seką, kuri koduoja lengvąją grandinę arba antigeną surišančią jos dalį.

11. Anti-PD-1 antikūno arba antigeną surišančios jo dalies gamybos būdas, apimantis ląstelės šeimininkės pagal 10 punktą pateikimą, minėtos ląstelės šeimininkės kultivavimą, esant sąlygoms, tinkamoms antikūno arba jo dalies raiškai, ir gauto antikūno arba jo dalies išskyrimą.

12. Bispecifinė surišanti molekulė, turinti anti-PD-1 antikūno pagal bet kurį vieną iš 1 - 6 punktų surišimo specifiškumą ir kito, skirtingo antikūno surišimo specifiškumą.

13. Anti-PD-1 antikūnas arba antigeną surišanti dalis pagal bet kurį iš 1 - 6 punktų, farmacinė kompozicija pagal 7 punktą arba bispecifinė surišanti molekulė pagal 12 punktą, skirti naudoti paciento, kuriam to reikia, imuniteto stiprinimui.

14. Anti-PD-1 antikūnas arba antigeną surišanti dalis pagal bet kurį iš 1 - 6 punktų, farmacinė kompozicija pagal 7 punktą arba bispecifinė surišanti molekulė pagal 12 punktą, skirti naudoti vėžio gydymui paciento organizme.

15. Anti-PD-1 antikūnas arba antigeną surišanti dalis, farmacinė kompozicija arba bispecifinė surišanti molekulė, skirta naudoti pagal 14 punktą, kur vėžys yra kilęs iš audinio, parinkto iš grupės, susidedančios iš odos, plaučių, žarnyno, kiaušidžių, smegenų, prostatos, inkstų, minkštųjų audinių, kraujodaros sistemos, galvos ir kaklo, kepenų, šlapimo pūslės, krūties, skrandžio, gimdos ir kasos.

16. Anti-PD-1 antikūnas arba antigeną surišanti dalis, farmacinė kompozicija arba bispecifinė surišanti molekulė, skirta naudoti pagal 14 punktą, kur vėžys yra parinktas iš grupės, susidedančios iš pažengusios arba metastazavusios melanomos, nesmulkialąstelinio plaučių vėžio, galvos ir kaklo plokščialąstelinio vėžio, inkstų ląstelių karcinomos ir Hodžkino limfomos.

17. Anti-PD-1 antikūnas arba antigeną surišanti dalis, farmacinė kompozicija arba bispecifinė surišanti molekulė, skirta naudoti pagal bet kurį iš 13 - 16 punktų, kur minėtas antikūnas arba antigeną surišanti dalis, farmacinė kompozicija arba bispecifinė surišanti molekulė yra įvedami su chemoterapiniu agentu, antineoplastiniu agentu, antiangiogeniniu agentu, tirozino kinazės inhibitoriumi arba PD-1 signalinio kelio inhibitorius.